
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 453 

30 Μαϊου 1997 


ΠΟ ΛΕΟΔΟ ΜΙΑ 

ΑΠΟΦΑΣΕΙΣ 

Αριθ. 3134 

Τροποποίηση σχεδίου διανομής Συνοικισμού Μηλιωτάδων 

Κοινότητας Δεματιού Ν, Ιωαννϊνων στα Ο.Τ. 1 - 2 - 9 - 

11-19 και 20. 

0 ΝΟΜΑΡΧΗΣ ΙΩΑΝΝΪΝΩΝ 
Έχοντας υπόψη: 

1. Τις διατάξεις των παρ. 4 και 5 του άρθρου 38 του Ν. 
1337/1983 (ΦΕΚ 33Α') «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις». 

2. Τις διατάξεις του άρθρου 3 και 29 του Ν.Δ. της 
17.7.1923 (ΦΕΚ 228Α716.8.23) «Περί σχεδίων πόλεων 
και κωμών του Κράτους», όπως μεταγενέστερα τροποποι¬ 
ήθηκαν και συμπληρώθηκαν. 

3. Τις διατάξεις του Π.Δ. της 2.4.1985 (ΦΕΚ 225Δ7 
1985) «Περί μεταβίβασης αρμοδιοτήτων στους Νομάρ¬ 
χες». 

4. Τις διατάξεις του Ν. 2218/1994 (ΦΕΚ 90Α/13.7.94) 
«Ίδρυση Νομαρχιακής Αυτοδιοίκησης κ.λπ. και τον Οργα¬ 
νισμό Νομαρχιακής Αυτοδιοίκησης Ιωαννϊνων που δημο- 
σιεύθηκε και ισχύει από την 11.5.1995 (ΦΕΚ 397 Β')». 

5. Το ρυμοτομικό σχέδιο διανομής οικισμού Μηλιωτά- 
δων Κοινότητας Δεματιού Ν. Ιωαννϊνων έτους 1979 που 
κυρώθηκε με την αγροτική Νομοθεσία. 

6. Την υπ' αριθ. 135/8.6.1993 (ΦΕΚ 693 Δ7 
22.6.1993) απόφαση Νομάρχη Ιωαννϊνων «Κατηγοριοποί- 
ηση, καθορισμός ορίων, όρων και περιορισμών δόμησης 
στον οικισμό Μηλιωτάδες Κοιν. Δεματιού». 

7. Τις υπ' αριθ. 11/1996, 73/1996, 74/1996, 77/1996 
και 8/1997 αποφάσεις του Κοινοτικού Συμβουλίου Δεμα¬ 
τιού Ν. Ιωαννϊνων. 

8. Τις υπ' αριθ. 442/1991 και 230/1992 αποφάσεις του 
Σ.τ.Ε. 

9. Την γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος του Νομού Ιωαννϊνων, όπως αυτή 
διατυπώθηκε με την υπ' αριθ. 11 Γ/15.4.97 πράξη του. 

10. Το γεγονός ότι από τις διατάξεις της παρούσας από¬ 
φασης δεν προκαλεϊται δαπάνη σε βάρος του προϋπολο¬ 
γισμού της Κοινότητας. 


11. Το γεγονός ότι: α) Με τις προτε ινόμενες τροποποιή¬ 
σεις επιχειρεϊται μία αναδιάταξη ορισμένων χώρων του 
σχεδίου διανομής για την δημιουργία κατάλληλων οικοδο¬ 
μήσιμων χώρων και τον καθορισμό χώρου ανέγερσης 
Πνευματικού Κέντρου. 

β) Αυξάνονται συνολικά οι κοινόχρηστοι χώροι. 

γ) Ο προτεινόμενος χώρος για ανέγερση Πνευματικού 
Κέντρου ο οποίος αποτελεί τμήμα της πλατείας του οικι¬ 
σμού, έχει οργανική θέση στον οικισμό, η χρήση του χώ¬ 
ρου δεν είναι ασυμβίβαστη με τις υπόλοιπες υφιστάμενες 
της περιοχής, το μέγεθος και το σχήμα του προσφέρονται 
για μία άρτια και λειτουργική οργάνωση, αποφασίζουμε: 

1. Εγκρίνεται η τροποποίηση του ρυμοτομικού σχεδίου 
του οικισμού Μηλιωτάδων Κοινότητας Δεματιού Ν. Ιωαννί- 
νων ως εξής: 

α) Με τον αποχαρακτηρισμό του υπ' αριθ. 139 τεμαχίου 
στο Ο.Τ. 20 από χέρσο κοινόχρηστο και τον χαρακτηρισμό 
του ως οικοδομήσιμο χώρο. 

β) Με τον αποχαρακτηρισμό των τμημάτων 129α και 
129β του υπ, αριθ. 129 τεμαχίου στο Ο.Τ. 19 από χέρσα 
κοινόχρηστα και τον χαρακτηρισμό των ως οικοδομήσι¬ 
μους χώρους. 

γ) Με τον αποχαρακτηρισμό του τμήματος 76β του υπ’ 
αριθ. 76 τεμαχίου στο Ο,Τ. 11 από χέρσο κοινόχρηστο και 
τον χαρακτηρισμό του ως οικοδομήσιμο χώρο, την δη¬ 
μιουργία πεζόδρομου πλάτους 3 μ. στα όρια του σχεδίου 
σε όλο το μήκος του τεμαχίου 76 και πεζόδρομου κάθετου 
προς αυτόν πλάτους 6 μ. έως τα όρια του υπ’ αριθ. 78 τε¬ 
μαχίου. 

δ) Τον καθορισμό του χώρου με στοιχεία Ε, Ε1, Δ1, Δ, Ε 
έκτασης 314,4 μ 2 του υπ' αριθ. 72 τεμαχίου (πλατεία) του 
Ο.Τ. 9 ως χώρου ανέγερσης Πνευματικού Κέντρου και 

ε) Τον χαρακτηρισμό των υπ’ αριθ. 10,11,12,13 οικο¬ 
πέδων του Ο.Τ. 1 ως δάσος και του υπ' αριθ. 23 οικοπέ¬ 
δου του Ο.Τ. 2 ως πλατεία, όπως φαίνεται στα συνημμένα 
τοπογραφικά διαγράμματα. 

2, Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Ιωάννινα, 16 Μαΐου 1997 
Ο Νομάρχης 

ΝΙΚΟΛΑΟΣ ΖΑΡΜΠΑΛΑΣ 

